CELEX: 22010D0254
Language: ro
Date: 2009-11-23 00:00:00
Title: Decizia nr. 1/2009 a Consiliului de cooperare UE-Ucraina din 23 noiembrie 2009 de instituire a unui comitet mixt

4.5.2010   
            
            
               RO
            
            
               Jurnalul Oficial al Uniunii Europene
            
            
               L 111/30
            
         DECIZIA NR. 1/2009 A CONSILIULUI DE COOPERARE UE-UCRAINA
   din 23 noiembrie 2009
   de instituire a unui comitet mixt
   (2010/254/CE)
   CONSILIUL DE COOPERARE UE-UCRAINA,
   având în vedere Acordul de parteneriat și cooperare de stabilire a unui parteneriat între Comunitățile Europene și statele membre ale acestora și Ucraina, denumit în continuare „acordul”, în special articolul 88,
   întrucât:
   
               (1)
            
            
               În conformitate cu articolul 88 din acord, Consiliul de cooperare poate decide să instituie orice alt comitet sau organism special care să îl asiste în îndeplinirea sarcinilor sale, stabilindu-i componența, sarcinile și modul de funcționare.
            
         
               (2)
            
            
               Părțile la acord negociază în prezent un acord de asociere, inclusiv o zonă de liber schimb aprofundată și cuprinzătoare.
            
         
               (3)
            
            
               Părțile la acord au convenit asupra textului Programului de asociere UE-Ucraina.
            
         
               (4)
            
            
               Se impune instituirea unui comitet pentru a evalua progresele realizate în punerea în aplicare a Programului de asociere, precum și prioritățile viitoare și orice alte modificări necesare. Acest comitet mixt va funcționa la nivel de înalți funcționari,
            
         DECIDE:
   Articol unic
   Consiliul de cooperare instituie un comitet mixt la nivel de înalți funcționari. Comitetul mixt va evalua progresele realizate în punerea în aplicare a Programului de asociere, precum și prioritățile viitoare și orice alte modificări necesare ale Programului de asociere.
   Comitetul mixt se întrunește în mod periodic, cel puțin o dată pe an.
   
      Adoptată la Bruxelles, 23 noiembrie 2009.
      
         
            Pentru Consiliul de cooperare
         
         
            Șeful delegației UE
         
         C. BILDT
         
            Șeful delegației ucrainene
         
         Y. TYMOSHENKO